IRL Noored ei poolda riikliku eksamikeskuse  soovi kunstiõpetuses teadmisi ja tehnilisi oskusi hinnata. Kunstiõpetus on veel üks väheseid õppeaineid, kus noored saavad arendada oma loomingulisust ja eneseväljendusjulgust.    Tasemekontrolli sisseseadmine toob endaga kaasa olukorra, kus õpetajad tegelevad laste loovuse arendamise asemel nende töötlemisega. Siis keskendutakse tasemetööks vajalikele teadmistele ja oskustele, et õpetaja ei jääks õpilaste tasemetöö tulemuste tõttu häbisse. Loovuse arendamine jääb tagaplaanile.    Kontrolli  kehtestamise asemel tuleb kunstiõpetuses hoopis tähtsamaga tegeleda - et laste arendamisega tegelevad õpetajad, kes on avatud ning mõistva suhtumisega ning oskavad noori innustada " kastist välja mõtlema."    Vastukaaluks riikliku eksamikeskuse tasemetööle pakuvad IRL Noored välja idee, et kunstiõpetuses võiks numbrilised hinded sootuks kaotada. Kunstialaste oskuste ja teadmiste hindamisel piisab töö "arvestamisest" või "mittearvestamisest." Hinnangute andmisel peaks peamine rõhk jääma suulise või  kirjaliku tagasiside andmisesse vabamas vormis.    Taseme kontrollimise vajaduse korral soovitavad IRL Noored teha pistelisi kontrolle õpetajate oskuste hindamiseks. Seejuures tuleks õpetaja kehva tulemuse puhul suunata täiendkoolitusele.